CELEX: 62015CN0177
Language: et
Date: 2015-04-21 00:00:00
Title: Kohtuasi C-177/15: Eelotsusetaotlus, mille on esitanud Bundesgerichtshof (Saksamaa) 21. aprillil 2015 – Nelsons GmbH versus Ayonnax Nutripharm GmbH, Bachblütentreff Ltd

29.6.2015   
            
            
               ET
            
            
               Euroopa Liidu Teataja
            
            
               C 213/18
            
         Eelotsusetaotlus, mille on esitanud Bundesgerichtshof (Saksamaa) 21. aprillil 2015 – Nelsons GmbH versus Ayonnax Nutripharm GmbH, Bachblütentreff Ltd
   (Kohtuasi C-177/15)
   (2015/C 213/28)
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kassatsioonkaebuse esitaja: Nelsons GmbH
   
      Vastustajad kassatsioonimenetluses: Ayonnax Nutripharm GmbH, Bachblütentreff Ltd
   
      Eelotsuse küsimused
   
   
               1.
            
            
               Kas 10 või 20 ml pipettpudelikestes ja aerosoolina apteekide kaudu turustatavaid piiritusjookideks nimetatud vedelikke, mille etanoolisisaldus mahu järgi on 27 mahuprotsenti, tuleb pidada määruse nr 1924/2006 (1) artikli 4 lõike 3 tähenduses jookideks, mille etanoolisisaldus mahu järgi on üle 1,2 mahuprotsendi, kui nende pakenditele on märgitud järgmine annustamisjuhis:
               
                           a)
                        
                        
                           tilgutada neli tilka vedelikku klaasitäie vee sisse ja juua päeva jooksul või manustada vajaduse korral neli tilka lahjendamata,
                        
                     
                           b)
                        
                        
                           aerosoolina turustatavat vedelikku pihustada kaks korda keele peale?
                        
                     
         
               2.
            
            
               Kui esimese küsimuse punktidele a ja b tuleb vastata eitavalt, siis
               kas ka viited üldistele, mittespetsiifilistele eelistele määruse (EÜ) nr 1924/2006 artikli 10 lõike 3 tähenduses peavad olema tõendatud nimetatud määruse artikli 5 lõike 1 punkti a ja artikli 6 lõike 1 tähenduses?
            
         
               3.
            
            
               Kas määruse (EÜ) nr 1924/2006 artikli 28 lõike 2 esimene osalause kehtib juhul, kui kõnesolevat toodet ei turustatud sama marginimetusega enne 1. jaanuari 2005 mitte toiduna, vaid ravimina?
            
         
      (1)  Euroopa Parlamendi ja nõukogu 20. detsembri 2006. aasta määrus (EÜ) nr 1924/2006 toidu kohta esitatavate toitumis- ja tervisealaste väidete kohta (ELT L 404, lk 9), komisjoni 8. novembri 2012. aasta määrusega (EL) nr 1047/2012 (ELT L 310, lk 36) muudetud redaktsioonis.